Gorgoroth (band)

Gorgoroth er et norsk black metal-band som ble startet i 1992 av Infernus.

 Historie 
Gorgoroth ble startet i 1992 av gitarist Infernus. I 1993 gav bandet ut sin første demo med navnet A Sorcery Written in Blood. Denne demoen førte til at Gorgoroth ble tilbudt platekontrakt med det franske plateselskapet Embassy Productions, og bandet begynte så å jobbe med debutalbumet Pentagram. Samoth fra Emperor spilte bass på dette albumet. Etter at Pentagram var ferdig innspilt og utgitt forlot trommeslager Goat Pervertor bandet og ble erstattet av Frost fra Satyricon. Dette ledet bandet inn i det neste albumet, Antichrist, hvor Infernus spilte både gitar og bass. 

Grim tok over som trommeslager da Antichrist var ferdigstilt, og vokalist Hat valgte også å slutte i bandet i 1995, etter å ha gjort ferdig sin vokal til albumet. Hat ble så erstattet av vokalisten Pest fra bandet Obtained Enslavement. Bandet ble invitert til å spille live sammen med Cradle of Filth i London i desember 1995, og de turnerte også i Europa med Satyricon og Dissection i 1996. Snart ble navnet Gorgoroth godt kjent innen black metal, om ikke litt overskygget av de største bandene som Mayhem og Emperor.

Konsert-EP-en The Last Tormentor ble spilt inn på Maxime i Bergen, og er utgitt på 7" EP (2 spor, til sammen 6:34) med rød vinyl begrenset til 666 kopier. Senere har den  blitt gjenutgitt i november 2007 i EP-en «Bergen 1996». Grim ble senere i 1996 byttet ut med Aeternus-trommeslager Vrolok. Fra før hadde Aeternus-grunnlegger Ares blitt med i Gorgoroth som bassist. Andregitarist Tormentor ble så med i bandet i slutten av 1996.www.gorgoroth.info/biography

Etter utgivelsen av bandets tredje album, Under the Sign of Hell, i 1997 og en turné i Europa ønsket det tyske heavy metal-plateselskapet Nuclear Blast å signere platekontrakt med Gorgoroth. Tilbudet ble akseptert i november 1997. Gorgoroths første album på Nuclear Blast var Destroyer, or About How to Philosophize With the Hammer i 1998 etter en rekke nye endringer i bandbesetningen. Vokalist Gaahl ble med i bandet på denne tiden, men medvirket bare på ett spor, tittelsporet «Destroyer».

I 1999 utkom albumet Incipit Satan. Det meste av musikk og tekster ble som tidligere skrevet av Infernus, men albumet var ulikt de forrige utgivelsene. Spor som «Will to Power» er mye påvirket av industrial, dark ambient og noise. Sporet «When Love Rages Wild in My Heart» har en ren vokal som kan minne litt om blues; vokalen på dette sporet ble gjort av Michael Krohn fra Raga Rockers. Albumet viste sterke progressive tendenser, men holdt seg fremdeles innenfor black metal og har Infernus' lyd.

Tre år senere, etter mer forandring på oppstillingen, begynte Gorgoroth å skrive på deres neste album, Twilight of the Idols (In Conspiracy with Satan). Albumet gikk mer tilbake til tiden før Incipit Satan, men var fremdeles forskjellig fra tidligere innspillinger, mye fordi mesteparten av musikken ble skrevet av bandets bassist King ov Hell og trommeslager Kvitrafn istedenfor Infernus. Vokalisten Gaahl skrev de fleste tekstene, mens Infernus skrev teksten til sporet «Forces of Satan Storms». Etter utgivelsen av albumet avsluttet bandet kontrakten med Nuclear Blast.

I 2006 gav bandet ut albumet Ad Majorem Sathanas Gloriam gjennom Regain Records. På innspillingen var det Frost som spilte trommer. Bassist King stod bak musikken til dette albumet, og vokalist Gaahl skrev tekstene. Gorgoroth ble nominert innen kategorien «Metal» under den 35. årlige Spellemannprisen. Etter dette albumet ble utgitt valgte bassist King å forlate bandet, fordi han hadde problemer med å «fronte bandets ideologiske agenda offentlig» siden han samtidig jobbet som barneskolelærer.Blabbermouth.net - GORGOROTH Part Ways With Bassist KING OV HELL - June 27, 2006 King ble igjen med i bandet i 2007.

Gitaristen Infernus startet i 2006 opp sitt eget plateselskap kalt Forces of Satan Records. Det ble senere nedlagt.

Fra høsten 2007 gjennomførte Infernus en rekke utskiftninger i band-bestningen. Tomas Asklund (Dissection) og Frank Watkins (Obituary) ble rekruttert som hhv. ny trommeslager og bassist, og i 2008 ble Tormentor (gitar) og Pest (vokal) igjen medlemmer av Gorgoroth. Materialet til den neste Gorgoroth-utgivelsen Quantos Possunt ad Satanitatem Trahunt ble etter hvert ferdigstilt, og albumet ble utgitt i oktober 2009 av Regain Records.

Høsten 2010 ble det kunngjort at bandet jobbet med en nyinnspilling av tredje-albumet Under the Sign of Hell, i tillegg til at de jobbet med oppfølgeren til Quantos Possunt ad Satanitatem Trahunt. Begge albumene er planlagt utgitt i 2011.http://www.roadrunnerrecords.com/blabbermouth.net/news.aspx?mode=Article&newsitemID=147382

 Mediaomtale 
 Konsert i Kraków 
Under en konsert i Kraków Polen 1. februar 2004 hadde bandet sauehoder på staker, over 80 liter saueblod, sataniske symboler og fire nakne, korsfestede modeller på scenen. En av de kvinnelige modellene besvimte under konserten. En politietterforskning fant sted etter konserten og endte med at både bandet og konsertpromotøren ble avhørt på grunn av mistanke om brudd på den polske blasfemiloven samt påstander om dyremishandling.http://www.roadrunnerrecords.com/blabbermouth.net/news.aspx?mode=Article&newsitemID=99272 Bandet selv ble frikjent fordi de ikke visste at det de gjorde var mot polske lover. Konsertpromotøren Tomasz Dziubiński ble imidlertid dømt og måtte betale en bot på  złoty for å ha forårsaket en krenkelse av andres religiøse følelser.http://wiadomosci.gazeta.pl/Wiadomosci/1,80273,4254274.html  Konserten var planlagt gitt ut som en konsert-DVD av Metal Mind Productions, men som resultat av anklagene, ble opptakene konfiskert av politiet direkte etter konserten. Ikke før fire år senere, i 2008, ble opptakene frigitt og DVD-en utgitt som Black Mass Krakow 2004.

 Voldsdommer 
Gruppa har vært mye omtalt i media på grunn av voldsepisoder som bandmedlemmer har vært involvert i. Vokalisten Gaahl ble i 2004 dømt til ubetinget fengsel for å ha mishandlet og torturert en 40 år gammel mann under et nachspiel i Fjaler. Dommen ble anket, men Gaahl tapte ankesaken i februar 2005. I en ankesak i januar 2006 ble gitaristen Infernus dømt til ubetinget fengsel for å ha vært vitne til en voldtekt uten å ha grepet inn.

 Nasjonalsatanisten 
Erlend Erichsen var i en periode trommeslager i Gorgoroth. Opplevelsene med bandet inspirerte han til å skrive romanen Nasjonalsatanisten som kom ut på Damm Forlag i 2005.

 Interne stridigheter 
Høsten 2007 var Gorgoroth preget av interne stridigheter, hvor den daværende vokalisten Gaahl og bassisten King ønsket å fortsette med bandet uten Infernus. Infernus varslet at han ville gå rettens vei for å beholde navnet. 13. desember 2007 kom Gorgoroths plateselskap, Regain Records, med en offisiell uttalelse hvor de anerkjente Infernus som den rettmessige innehaver av bandnavnet Gorgoroth samt dets logo og varemerke. Til tross for at Patentstyrets første instans i 2007 godkjente en søknad fra King om varemerkerettighetene til bandnavnet og logoen, så ble denne søknaden opphevet ved en dom av 10. mars 2009 etter en rettssak i Oslo i januar 2009. Dommen sa at Kings varemerkesøknad erklæres ugyldig, og at King og Gaahl hadde ekskludert seg selv fra bandet i oktober 2007 ved å forsøke å fjerne Infernus fra besetningen. Dommen sa videre at Infernus ikke kunne ekskluderes fra bandet dersom han ikke selv valgte å slutte. Retten kom frem til slutningen basert på at varemerket allerede var innarbeidet da Gaahl og King ble medlemmer.http://www.avis2.no/musikk_og_film/Dom_fastslaar:_Infernus_er_Gorgoroth   I en artikkel i Dagens Næringsliv 2. juni 2009 kom det frem at partene hadde inngått et forlik om de resterende punktene i søksmålet, bl.a. det som omhandlet de økonomiske sidene ved saken. Infernus oppga at han var godt fornøyd med forliket.Hagen, Anders W. Forlikte satanister, Dagens Næringsliv, 02.06.2009, s. 42.

 Medlemmer 
+Nåværende medlemmerNavnArtistnavnTidsperiodeInstrumentRoger Tiegs«Infernus»1992 – i dagGitarist(tidligere også bassist, vokalist, trommeslager)Stefan Todorović«Atterigner»2012 – i dagVokalistTomas Asklund«Alzazmon»2007 – i dagTrommeslager

+Tidligere medlemmerNavnArtistnavnTidsperiodeInstrumentThomas Kronenes«Pest»1995 – 1997, 2008 – 2012VokalistJan Åge Solstad«Hat»1992 – 1995VokalistKristian Eivind Espedal«Gaahl»1998 – 2007Vokalist Bjørn Heyerdahl«Tormentor»1996 – 2002, 2008 – 2012GitaristRune Thorsnes«Goat Pervertor»1992 – 1994TrommeslagerKjetil-Vidar Haraldstad«Frost»1994 – 1995TrommeslagerErik Brødreskift«Grim»1995 – 1996TrommeslagerErik Hæggernes«Vrolok»1996–1998TrommeslagerErlend Erichsen«Sersjant»1999TrommeslagerEinar Selvik«Kvitrafn»2000 – 2004TrommeslagerFrank Watkins«Bøddel»2007 – 2015Bassist«Kjettar»1993BassistTomas Haugen«Samoth»1993 – 1994BassistBørge Boge«Storm»1995BassistRonny Hovland«Ares»1995 – 1997BassistTorgrim Øyre«T-Reaper»1998 – 1999BassistTom Cato Visnes«King ov Hell»1999 – 2006, 2007Bassist

 Diskografi 
Studioalbum
 Årstall Tittel Utgitt av Notater 1994 Pentagram Embassy Productions Har blitt gjenutgitt fem ganger 1996 Antichrist Malicious Records Har blitt gjenutgitt fire ganger 1997 Under the Sign of Hell Malicious Records 1998 Destroyer, or About How to Philosophize With the Hammer Nuclear Blast 2000 Incipit Satan Nuclear Blast 2003 Twilight of the Idols (In Conspiracy with Satan) Nuclear Blast 2006 Ad Majorem Sathanas Gloriam Regain Records 2009 Quantos Possunt ad Satanitatem Trahunt Regain Records

Samlealbum
 Årstall Tittel Utgitt av Notater 1997 Feuersturm 1998 Feuersturm Volume II: The Ultimate Storm 1998 Darkthrone, Holy Darkthrone Moonfog 1999 Death is Just The Beginning Vol. V Nuclear Blast 1999 Death is Just The Beginning Vol. V Nuclear Blast DVD 2000 Death is Just The Beginning Vol. VI Nuclear Blast 2000 Destroyer / Incipit Satan Nuclear Blast 2001 Originators of the Northern Darkness - A Tribute to Mayhem Avantgarde

Konsertalbum og DVD
 Årstall Tittel Utgitt av Notater 1996 The Last Tormentor Malicious Records2 spor, «Revelation of Doom» (4:28) og «Ritual» (2:06), 666 kopier. 2007 Bergen 1996 Forces of Satan Records/Regain Records 2008 Black Mass Kraków 2004 Metal Mind Productions DVD 2008 True Norwegian Black Metal - Live in Grieghallen Regain Records

Demo og EP-er
 Årstall Tittel Utgitt av Notater 1993 A Sorcery Written in Blood Selvutgitt Første demo 1994 Promo '94 Selvutgitt Andre demo 1996 The Last Tormentor Malicious Records Første EP 2007 Bergen 1996 Forces of Satan Records/Regain Records Andre EP

 Relaterte band 
 1349 og Satyricon – Trommis Frosts hovedband
 Aeternus – Ares og Vroloks hovedband
 Borknagar – Melodisk, middelaldersk, black metal-inspirert band som Infernus spilte bass i 1995, og Grim var trommeslager
 Darkthrone – Viktig black metal-band som har hatt innflytelse på Gorgoroths tidligere album.
 Dark Funeral – Et av Sveriges største black metal-band, hvor Tomas Asklund var trommeslager tidligere
 Dawn – Et av Tomas Asklunds andre band
 Gaahlskagg – Enda et sideprosjekt av Gaahl.
 I, blackened heavy metal-band med King som bassist
 Obituary – Frank Watkins' andre band
 Obtained Enslavement – Symfonisk black metal-band som Pest sang i.
 Trelldom – Sideprosjekt av vokalist Gaahl.

 Referanser 

 Eksterne lenker 


 Offisiell MySpace-profil


Kategori:Band etablert i 1992
Kategori:Norske black metal-band